b'\n_START_ARTICLE_\n\xc4\x8crna lahkotnica\n_START_SECTION_\nOpis\n_START_PARAGRAPH_\n\xc4\x8crna lahkotnica je trajnica, ki zraste do 1 metra visoko in ima na sti\xc4\x8di\xc5\xa1\xc4\x8du zgornjih listov in \xc4\x8detverorobih olistanih stebel dlakave, rde\xc4\x8dkasto \xc5\xa1krlatne cvetove, zdru\xc5\xbeene v \xc4\x8de\xc5\xa1ulje. Cela rastlina ima mo\xc4\x8dan in zna\xc4\x8dilen vonj, ki spominja na plesen ali vla\xc5\xbena tla.\n_START_SECTION_\nZdravilne lastnosti\n_START_PARAGRAPH_\n\xc4\x8crna lahkotnica se v ljudskem zdravilstvu uporablja za pomiritev tesnob, razdra\xc5\xbeljivosti in \xc5\xbeiv\xc4\x8dnosti med menopavzo, pa tudi za bla\xc5\xbeenje ka\xc5\xa1lja in pomirjanje \xc5\xbeelod\xc4\x8dnih kr\xc4\x8dev. Poleg tega naj bi pomagala tudi proti slabosti in bruhanju ter zvonjenju v u\xc5\xa1esih._NEWLINE_Cvetovi vsebujejo fenilpropanoide, zlasti verbaskocid in forsitozid s pomirjevalnim u\xc4\x8dinkom. V njih so tudi flavonoidi, ki pomirjajo vnetja.'